**Veszprém Megyei Kormányhivatal**

**Környezetvédelmi, Természetvédelmi és Hulladékgazdálkodási Főosztály**

**Környezetvédelmi Osztály**

**Ügyiratszám:  VE/30/07555/2022.**

**Ügyintéző: Báthory Fruzsina**

**Tárgy: Észrevétel a „Tihany 1841/27 hrsz. szabadidő- és lakópark – előzetes vizsgálati dokumentáció” tárgyú vizsgálati eljárásban.**

Tisztelt Kormányhivatal!

Alulírott …………………….(név)……………………….. (lakcím:..................................) alatti lakos a 314/2005. (XII. 25.) Korm. rendelet 3. § (3) bekezdés b) pontja alapján mint hazánk természeti értékeinek  helyzetét figyelemmel kísérő állampolgár a következő észrevételeket kívánom tenni a vizsgált üggyel kapcsolatban:

Az éghajlatváltozás elleni küzdelem és az éghajlatváltozáshoz való alkalmazkodás során kulcsfontosságú szerepe van annak, hogyan használjuk a rendelkezésünkre álló földterületeket. A növényzet kiirtása, területek lebetonozása, a beépítettség növelésével hőszigetek létrehozása drasztikus hatással van az éghajlatra és a környező ökoszisztémára. Ezt a negatív hatást semmilyen módon nem lehet kompenzálni.

A vizes élőhelyeknek, így a Balatonnak is, kiemelt szerepe van Magyarország éghajlati céljainak elérésében. A vizes élőhelyek azonban nem érnek véget a meder szélénél. A környező természetes területeknek, erdőknek, gyepeknek, nádasoknak meghatározó szerepe van a tavak jó ökológiai állapotának fenntartásában. A természetes vízjárás megváltoztatása, a tavak körbeépítése a hazai vizes élőhelyek egyik legfőbb veszélyeztető tényezője.

Az interneten nyilvánosságra került új fejlesztés a tihanyi Kenderföldeken pontosan szembe megy ezekkel a célokkal, és a problémák megoldása helyett azok súlyosbodását okozza. Az idei aszály, a folyó és állóvizeink vízállása, kiszáradása is rámutatott, hogy sokkal komolyabban kell venni a figyelmeztető jeleket és a beruházások hatásait részletesebben elemezni.

Ennek okán kérem a tisztelt Hivatalt, hogy a beruházót kötelezze környezeti hatástanulmány lefolytatására, megkezdését kösse környezetvédelmi engedély megszerzéséhez, amely az élőhely állat- és növényvilágát a teljes vegetációs perióduson keresztül vizsgálja.

Kelt: …………………, 2022. október ……

Tisztelettel:

XY